Мікалай Гусеў

**Мікала́й Іва́навіч Гу́сеў** (; 21 сьнежня 1899, Вязьнікі, Уладзімерская губэрня, Расейская імпэрыя — 14 лютага 1965) — савецкі маляр і графік. Аўтар выявы сьцяга БССР, мадыфікаваную вэрсію якога ў 1995 годзе рэжым Лукашэнкі ўсталяваў у якасьці афіцыйнага сьцяга Беларусі.

## Жыцьцяпіс
Расеец з паходжаньня. Навучаўся ў Мсьцёрскай іканапіснай вучэльні (1910—1016), Віцебскім мастацкім тэхнікуме (1924—1926), Ленінградзкім вышэйшым мастацка-тэхнічным інстытуце (1926—1930), Маскоўскім паліграфічным інстытуце (1930—1932).

Канчаткова пераехаў у Беларусь у 1932 годзе. З 1936 году выкладаў у Беларускім палітэхнічным інстытуце. Быў у рэдакцыйнай калегіі часопісу „Іскры Ільіча“.

У часе нямецкай акупацыі (1941—1944) жыў у Менску з амаль паралізаванай жонкай Тамарай і дзьвюма малымі дочкамі, супрацоўнічаў зь нямецкай акупацыйнай адміністрацыяй. У пачатку вайны разам з Валянцінам Волкавым пачаў зарабляць напісаньнем партрэтаў афіцэраў Нацысцкай Нямеччыны. Паводле Вольгі Бембель, дапамагаў ваеннапалоннаму.

Паводле Валянціна Тараса і Яўгена Ціхановіча, па вайне 4 гады адсядзеў у вязьніцы за супрацу зь нямецкай акупацыйнай адміністрацыяй. Прытым, паводле архіўных матэрыялаў зь Беларускага дзяржаўнага архіву-музэю літаратуры і мастацтва, у другой палове 1940-х гадоў працягваў ствараць новыя карціны, а ў 1948—1950 гадох навучаўся на вячэрнім унівэрсітэце марксізму-ленінізму пры менскім гаркаме КПБ. З канца 1940-х зноў выкладаў у Беларускім палітэхнічным інстытуце (з 1954 году — дацэнт).

## Творчасьць

Сярод работ даваеннага часу тэматычная карціна «У ліцейнай майстэрні» (1929), графічныя партрэты Максіма Горкага (1934), Ізі Харыка (1930-я) і інш., савецкія прапагандысцкія плякаты.

У час вайны, апроч прыватных заказаў (партрэты афіцэраў Нацысцкай Нямеччыны), стварыў партрэт Радаслава Астроўскага (1944), а таксама вялікі партрэт Гітлера (1943), які вывешвалі на сьвяты ў мескім парку Менску.

У паваенны пэрыяд аўтар тэматычных карцін «Будуемся!» (1947), «Янка Купала і Ян Райніс» (1959); партрэтаў Андрэя Бембеля, Аляксея Глебава (канец 1940-х гадоў), Янкі Купалы (1949), Петруся Броўкі, Рыгоры Шырмы (1960), Пятра Глебкі, Ніны Глебкі і інш.

У 1951 годзе стварыў выяву новага сьцяга БССР з выкарыстаньнем арнамэнту «Ўзыходзячае сонца», вышытага ў 1917 году (год кастрычніцкага перавароту) сялянкай Матронай Маркевіч зь вёскі, якая на момант стварэньня сьцяга ўваходзіла ў склад Ульянаўскага (назва ў гонар Леніна) сельсавету.


М. Гусеў. Аляксей Глебаў. 1940-я.jpg|Аляксей Глебаў, канец 1940-х гг.
М. Гусеў. Янка Купала. 1949.jpg|Янка Купала, 1949 г.
М. Гусеў. Якуб Колас. 1957.jpg|Якуб Колас, 1957 г.
М. Гусеў. Пятрусь Броўка.jpg|Пятрусь Броўка, 1960 г.


## Крыніцы

## Вонкавыя спасылкі
* 

Катэгорыя:Нарадзіліся 21 сьнежня
Катэгорыя:Нарадзіліся ў 1899 годзе
Катэгорыя:Нарадзіліся ў Вязьніках
Катэгорыя:Выпускнікі Беларускага дзяржаўнага ўнівэрсытэту
Катэгорыя:Савецкія мастакі і мастачкі
Катэгорыя:Памерлі 14 лютага
Катэгорыя:Памерлі ў 1965 годзе
Катэгорыя:Беларускія пэдагогі
Катэгорыя:Беларускія мастакі і мастачкі
Катэгорыя:Беларускія графікі
Катэгорыя:Выкладчыкі Беларускага нацыянальнага тэхнічнага ўнівэрсытэту
Катэгорыя:Выпускнікі Віцебскай народнай мастацкай вучэльні
Катэгорыя:Выпускнікі Маскоўскага ўнівэрсытэту друку